এদিকে, মঙ্গলবার সকাল ৭টার দিকে তুচ্ছ ঘটনাকে কেন্দ্র করে পিতা জলিল শিকদারকে বেধড়ক মারপিট করে পুলিশ সদস্য সোহেল শিকদার। রক্তাক্ত অবস্থায় বাবাকে উদ্ধার করতে এলে বড় ভাই সোহাগ শিকদার (৩৩) ও ছোট ভাই জুয়েল শিকদারকে (১৭) ব্যাপক মারপিট করেন তিনি। এ ঘটনায় বটিয়াঘাটা থানায় মামলা করতে গেলেও অভিযোগ গ্রহণ করেননি বলে অভিযোগ আহতদের। বটিয়াঘাটা থানা পুলিশের পরামর্শে পুলিশ কনস্টেবল সোহেল শিকদারের কর্মস্থল (খালিশপুর থানায়) কেএমপি সদর দপ্তরে লিখিত অভিযোগ করতে গেলেও তা গ্রহণ করা হয়নি বলে জানালেন হতদরিদ্র জলিল শিকদার।